gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7517, del 04-05-2015 (2015/3836)

RESOLUCIÓ de 10 d'abril de 2015, de la Secretaria Autonòmica de Justícia, per la qual s'ordena la publicació del text resumit de la resolució, d'esta secretaria autonòmica, per la qual es resol inscriure la baixa en el Registre de Fundacions de la Comunitat Valenciana de la Fundación Cajamar Castellón de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3836


Data del document
:   10-04-2015

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 10 d'abril de 2015, de la Secretaria Autonòmica de Justícia, per la qual s'ordena la publicació del text resumit de la resolució, d'esta secretaria autonòmica, per la qual es resol inscriure la baixa en el Registre de Fundacions de la Comunitat Valenciana de la Fundación Cajamar Castellón de la Comunitat Valenciana. [2015/3836]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol, en el qual s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
  
Per la Resolució de data 16 de gener de 2015, del secretari autonòmic de Justícia de la Conselleria de Governació i Justícia, s'acorda:  
Declarar i inscriure la baixa en el Registre de Fundacions de la Comunitat Valenciana de la Fundación Cajamar Castellón de la Comunitat Valenciana, inscrita amb el número 052-C, per la seua extinció per fusió.  
  
València, 10 d'abril de 2015.- El secretari autonòmic de Justícia: Antonio Gastaldi Mateo.
Diari Oficial de la Generalitat Valenciana


Sumari del DOGV 7607, del 03-09-2015 (2015/7291)

CORRECCIÓ d'errades de la Resolució de 24 d'agost de 2015, del director general de Recursos Humans i Econòmics, per la qual nomena els aspirants aprovats en el concurs oposició per a la provisió de vacants d'auxiliar d'infermeria d'institucions sanitàries de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7607

Data del DOGV
:   03-09-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/7291


Data del document
:   03-09-2015

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * funcionari

CORRECCIÓ d'errades de la Resolució de 24 d'agost de 2015, del director general de Recursos Humans i Econòmics, per la qual nomena els aspirants aprovats en el concurs oposició per a la provisió de vacants d'auxiliar d'infermeria d'institucions sanitàries de la Conselleria de Sanitat Universal i Salut Pública. [2015/7291]  
S'ha observat una errada en la publicació de la resolució esmentada (DOCV 7605, 01.09.2015), que consisteix en la l'omissió de dades en l'annex, i que s'esmena tot seguit.
Diari Oficial de la Generalitat Valenciana


Sumari del DOGV 7471, del 23-02-2015 (2015/1454)

Formalització del contracte número 2014 0084 - SE 038 1. Servei de seguretat, vigilància i protecció del campus dels Tarongers.
-------------------------------------------------------------------------------------------------------------------------------

### Dades del document

Número de DOGV
:   7471

Data del DOGV
:   23-02-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/1454


Data del document
:   17-02-2013

Organisme emissor
:   Universitat de València

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Formalització del contracte número 2014 0084 - SE 038 1. Servei de seguretat, vigilància i protecció del campus dels Tarongers. [2015/1454]  
1. Entitat adjudicadora  
a) Organisme: Universitat de València.  
b) Dependència que tramita l'expedient: Servei de Contractació Administrativa. Unitat de Gestió de Contractació de Serveis.  
c) Número d'expedient: 2014 0084 € SE 038 1.  
d) Adreça d'Internet del perfil de contractant: ?http://www.uv.es/contratacion-  
  
2. Objecte del contracte  
a) Tipus de contracte: serveis.  
b) Descripció d'objecte: servei de seguretat, vigilància i protecció del campus dels Tarongers.  
c) CPV: 79710000-4.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta més avantatjosa en funció de diversos criteris.  
  
4. Valor estimat del contracte: 2.617.941,20 ?, IVA exclòs.  
  
5. Pressupost base de licitació  
a) Pressupost base de licitació, IVA inclòs: 1.173.225,50 euros.  
b) Pressupost base de licitació, IVA exclòs: 969.607,85 euros.  
c) Import de l'IVA: 203.617,65 euros.  
d) Pressupost autoritzat: 1.173.225,50 euros (IVA inclòs)  
  
6. Formalització del contracte  
a) Data d'adjudicació: 28 de gener de 2015.  
b) Data de formalització del contracte: 16 de febrer de 2015.  
c) Contractista: Grupo G Protección y Seguridad, SA.  
d) Import d'adjudicació: 1.014.381,72 ?, IVA inclòs, dels que 838.332,00 - corresponen a la base imposable i 176.049,72 - al 21 % d'IVA.  
f) Avantatges de l'oferta adjudicatària: ser l'empresa licitadora l'oferta econòmica de la qual resulta més avantatjosa per aplicació dels criteris d'adjudicació establits en el plec de clàusules administratives particulars.  
  
València, 17 de febrer de 2015.- El vicerector d'Economia i Infraestructures: Juan Luis Gandía Cabedo.
Diari Oficial de la Generalitat Valenciana


Sumari del DOGV 7510, del 22-04-2015 (2015/3348)

Notificació de la sentència dictada en el juí verbal número 189/2009.
---------------------------------------------------------------------

### Dades del document

Número de DOGV
:   7510

Data del DOGV
:   22-04-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3348


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el juí verbal número 189/2009. [2015/3348]  
Juí verbal número 000189/2009-T  
De: Edifici Cumbre Loix.  
Procuradora: Vicenta M. Sellés Mingot.  
Contra: Aurelia Iotu.  
Procurador/a: -  
En este procediment de juí verbal número 189/2009, seguit a instàncies de l'Edifici Cumbre Loix contra Aurelia Iotu, s'ha dictat la sentència, que literalment diu el següent:  
  
«Sentència número 00517/2013  
Benidorm, 31 de novembre de 2013  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 189/2009-T, en les quals han sigut part demandant la Comunitat de Propietaris Edifici Cumbre Loix, que compareix representada per la procuradora senyora Sellés Mingot i assistida per un lletrat senyor Herrero Romero; i com a part demandada Aurelia Iotu, declarada en situació de rebel·lia processal al no haver comparegut de forma deguda, a pesar d'estar degudament citada; en nom del rei, dicte esta resolució, fonamentada en els següents:  
  
Dispositiva  
Primer  
Estime la demanda interposada per la Comunitat de Propietaris Edifici Cumbre Loix, que compareix representada per la procuradora senyora Sellés Mingot, i condemne la part demandada, Aurelia Iotu, a pagar a l'actora la quantitat de mil tres-cents vint euros amb vint-i-cinc cèntims (1.320,25 euros), import del deute per gastos comuns amb la comunitat de propietaris, i els interessos legals des de la interpel·lació judicial, que s'incrementaran en dos punts des de la data d'esta resolució (art. 576 de la LEC), i fins a fer-ne el pagament complet.  
  
Segon. Impose les costes a la part demandada, Aurelia Iotu.»  
  
I atés que la persona demandada, Aurelia Iotu, es troba en parador desconegut, expedisc este edicte a fi que li valga de notificació de forma deguda.  
  
Benidorm, 5 de desembre de 2014.- El secretari judicial: Tomás Mora Zaragoza.
Diari Oficial de la Generalitat Valenciana


Sumari del DOGV 7633, del 09-10-2015 (2015/8261)

DECRET 174/2015, de 8 d'octubre, del Consell, pel qual concedeix l'Alta Distinció de la Generalitat a l'Associació de Víctimes del Metro 3 de Juliol.
-----------------------------------------------------------------------------------------------------------------------------------------------------

### Dades del document

Número de DOGV
:   7633

Data del DOGV
:   09-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8261


Data del document
:   08-10-2015

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 174/2015, de 8 d'octubre, del Consell, pel qual concedeix l'Alta Distinció de la Generalitat a l'Associació de Víctimes del Metro 3 de Juliol. [2015/8261]  
El Consell, per mitjà del Decret 28/1986, de 10 de març, modificat pel Decret 177/2003, de 12 de setembre, va crear l'Alta Distinció de la Generalitat per a premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
Sens dubte, serveixen amb escreix aquests interessos generals les persones que han fet del seu dol un exemple de dignitat i coratge.  
Uns minuts després de la una del migdia del dilluns 3 de juliol de 2006, una unitat de tren de Metrovalència va descarrilar en una revolta prop de l'estació de Jesús i va causar la mort a 43 persones i en va ferir 47 més. Nou anys després, el 3 de juliol de 2015 es va celebrar a la plaça de la Mare de Déu de València l'última concentració de l'Associació de Víctimes del Metro.  
El Consell vol retre hui el seu merescut homenatge, després de nou anys sense resposta, a les persones que van perdre la vida i a les que, des de l'Associació de Víctimes del Metro, no han deixat de fer valdre la seua veu i la seua presència perquè les víctimes recuperaren el respecte de les institucions, un respecte que mai no haurien d'haver perdut.  
Per això, en reconeixement a la seua dignitat per no resignar-se al dolor del silenci, afegit al dolor de la pèrdua, amb la deliberació prèvia del Consell en la reunió del dia 8 d'octubre de 2015,  
  
  
DECRETE  
  
Concedir l'Alta Distinció de la Generalitat a l'Associació de Víctimes del Metro 3 de Juliol.  
  
València, 8 d'octubre de 2015  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7475, del 27-02-2015 (2015/1583)

Notificació per compareixença de recurs de reposició. Expedient número 2008PAkV0000719.
---------------------------------------------------------------------------------------

### Dades del document

Número de DOGV
:   7475

Data del DOGV
:   27-02-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/1583


Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Anunci

Notificació per compareixença de recurs de reposició. Expedient número 2008PAkV0000719. [2015/1583]  
En virtut del que establix l'article 59 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, de 26 de novembre, s'ha intentat la notificació a l'interessat o al seu representant, per dos vegades, sense que esta s'haja pogut realitzar per causes no imputables a esta Administració, es publica el present anunci pel qual se cita al interessat o al seu representant per a ser notificats per compareixença del recurs de reposició del director de la Agencia Valenciana de Foment i Garantia Agrària a Roig Peiro, SL, titular de l'expedient 2008PAkV0000719.  
  
L'interessat o el seu representant hauran de comparéixer en el termini d'un mes a partir del dia següent al de la publicació d'este anunci en horari de 09.00 a 14.00 hores, a la Conselleria de Presidència i Agricultura, Pesca, Alimentació i Aigua situada al carrer de Castan Tobeñas, número 77, edifici B3, València.  
Si transcorregut el dit termini no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
  
València, 17 de febrer de 2015.- La cap del Servici de Pagaments Directes i Sol·licitud Única: Noelia Garrigós Pérez.
Diari Oficial de la Generalitat Valenciana


Sumari del DOGV 7551, del 18-06-2015 (2015/5620)

Notificació de la sentència dictada en el procediment de divorci contenciós número 869/2014.
--------------------------------------------------------------------------------------------

### Dades del document

Número de DOGV
:   7551

Data del DOGV
:   18-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5620


Organisme emissor
:   Jutjat de Primera Instància i Instrucció Número 5 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 869/2014. [2015/5620]  
De: Diego Porto Vázquez.  
Procuradora: Carmen Pilar Esteve Moliner.  
Contra: Marisol del Alba Coronado Cuevas.  
Procurador/a: -  
En este procediment de divorci contenciós, seguit a instàncies de Diego Porto Vázquez contra Marisol del Alba Coronado Cuevas, s'ha dictat la sentència que, literalment, diu el següent:  
  
«Sentència número 000068/2015  
Jutge que la dicta: Tomás Garrido Sánchez.  
Vinaròs, 20 de maig de 2015.  
Demandant: Diego Porto Vázquez.  
Procuradora: Carmen Esteve Moliner.  
Advocada: Pilar García Padilla.  
Demandada: Marisol del Alba Coronado Cuevas.  
Procurador/a: -  
Advocat/ada: -  
Objecte del juí: la declaració de divorci del matrimoni format per les parts mencionades.  
  
Dispositiva  
Acorde estimar la demanda presentada per la procuradora Carmen Pilar Esteve Moliner, en nom i representació de Diego Porto Vázquez.  
Acord:  
1r. La dissolució del matrimoni format per Diego Porto Vázquez i Marisol del Alba Coronado Cuevas.  
2n. El domicili conjugal és el propi de l'espòs, per la qual cosa no és procedent cap pronunciament sobre l'atribució d'este.  
3r. El divorci no produïx desequilibri econòmic per a les parts, per la qual cosa no és procedent pronunciament respecte d'això.  
No es fa imposició de costes a cap de les parts.  
  
Contra esta resolució pot interposar-se un recurs d'apel·lació dins dels 20 dies següents a la seua notificació, que s'interposarà davant d'este jutjat i serà resolt per l'Audiència Provincial.  
Deixeu un testimoni d'esta resolució en les actuacions i porteu-ne l'original al llibre corresponent.  
Així ho mane i firme en el dia de hui.  
Publicació. La sentència anterior va ser donada, llegida i publicada pel jutge que la va dictar, mentres celebrava audiència pública en el mateix dia de la data, de la qual cosa jo, la secretària judicial done fe, a Vinaròs, 21 de maig de 2015.»  
  
I atés que la persona demandada, Marisol del Alba Coronado Cuevas, està en parador ignorat, expedisc este edicte a fi que li valga de notificació de forma deguda.  
  
Vinaròs, 1 de juny de 2015.- La secretària judicial: Asunción Gregori Bosch.
Diari Oficial de la Generalitat Valenciana


Sumari del DOGV 7517, del 04-05-2015 (2015/3795)

Notificació de la sentència dictada en el juí verbal número 359/2014.
---------------------------------------------------------------------

### Dades del document

Número de DOGV
:   7517

Data del DOGV
:   04-05-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/3795


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el juí verbal número 359/2014. [2015/3795]  
Procediment: juí verbal 359/2014.  
Demandant: Unión Financiera Asturiana, SA EFC.  
Procuradora: Ana María Ballesteros Navarro.  
Demandat: herència jacent i la resta d'hereus desconeguts de Trinidad Elipe Serrano.  
  
Carmen Sebastián Sanz, secretària judicial del Jutjat de Primera Instància número 27 de València, mitjançant este edicte, faig saber que en este jutjat se seguix Juí verbal 359/2014, a instància de Unión Financiera Asturiana, SA EFC, contra herència jacent i la resta d'hereus desconeguts de Trinidad Elipe Serrano, en la qual s'ha acordant notificar sentència dictada en les presents actuacions al demandat o demandats que es troben en parador desconegut, herència jacent i la resta d'hereus desconeguts de Trinidad Elipe Serrano, que els afecta.  
  
I perquè valga d'edicte de notificació de la sentència al demandat o demandats, en parador desconegut, queda un exemplar de la sentència a la seua disposició en este Jutjat, estenc este edicte, que es fixarà en el tauler d'anuncis d'este jutjat i es publicarà en el Diari Oficial de la Comunitat Valenciana.  
  
València, 7 d'abril de 2015.- La secretària judicial: Carmen Sebastián Sanz.
Diari Oficial de la Generalitat Valenciana


Sumari del DOGV 7651, del 05-11-2015 (2015/8868)

Informació pública el Programa de Desenrotllament d'Actuació Integrada per al Desenrotllament de la Unitat d'Execució API - 1A.
-------------------------------------------------------------------------------------------------------------------------------

### Dades del document

Número de DOGV
:   7651

Data del DOGV
:   05-11-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/8868


Data del document
:   20-10-2015

Organisme emissor
:   Ajuntament de Gaianes

Tipus de document
:   Anunci

Descriptors 

:   * Gaianes
    * administració local
    * pla d'urbanisme

Informació pública el Programa de Desenrotllament d'Actuació Integrada per al Desenrotllament de la Unitat d'Execució API - 1A. [2015/8868]  
El Ple de l'Ajuntament, en la sessió celebrada en data 16 d'octubre de 2015, va acordar sotmetre a informació pública durant un període de quaranta-cinc dies, a comptar des de l'endemà a la publicació del corresponent anunci en el Diari Oficial de la Comunitat Valenciana, el document d'inici i el Programa d'Actuació Integrada per al Desenrotllament de la Unitat d'Execució API - 1A del municipi de Gaianes (Alacant).  
  
Gaianes, 20 d'octubre de 2016.- L'alcalde: Agustín Martínez Torregrosa.
Diari Oficial de la Generalitat Valenciana


Sumari del DOGV 7559, del 29-06-2015 (2015/6019)

Informació pública de l'acord de transformació de la societat cooperativa en societat de responsabilitat limitada.
------------------------------------------------------------------------------------------------------------------

### Dades del document

Número de DOGV
:   7559

Data del DOGV
:   29-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/6019


Organisme emissor
:   Levantina de Corte, SCOOP V.

Tipus de document
:   Anunci

Informació pública de l'acord de transformació de la societat cooperativa en societat de responsabilitat limitada. [2015/6019]  
L'empresa Levantina de Corte, Societat Cooperativa Valenciana, amb CIF E73580337, va acordar per unanimitat de tots els socis, per mitjà de junta constituïda per l'Assemblea General extraordinària i universal, el passat dia 15 de juny de 2015, l'adopció del següent acord: transformació de la societat cooperativa en societat de responsabilitat limitada, la qual cosa comunica als efectes de l'article 79 de la Llei 8/2003, del 24 de març de 2003. Aquest acord és certificat per l'administrador únic Juan Antonio Olivares Mico.  
  
Ontinyent, 25 de juny de 2015.- L'administrador únic: Juan Antonio Olivares Mico.
Diari Oficial de la Generalitat Valenciana


Sumari del DOGV 7543, del 09-06-2015 (2015/4694)

Notificació de la sentència dictada en el procediment ordinari número 421/2010.
-------------------------------------------------------------------------------

### Dades del document

Número de DOGV
:   7543

Data del DOGV
:   09-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/4694


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 421/2010. [2015/4694]  
De: BBVA.  
Procurador: Agustín Martí Palazón.  
Contra: Luis Olmedo Garnica Rea i Rosa Francisca Verdula Loor.  
Yolanda Culiáñez Rives, secretària judicial del Jutjat de Primera Instància número 4 de Dénia, fa saber que en este procediment, seguit a instàncies de BBV contra Luis Olmedo Garnica Rea i Rosa Francisca Verdula Loor, s'ha dictat la sentència que diu literalment:  
  
  
«Ana María Verdejo López, magistrada jutgessa del Jutjat de Primera Instància número 4 d'esta ciutat i partit, he vist les presents actuacions de juí ordinari, seguides davant d'este jutjat assenyalades amb el número 421/2010 a instància de BBVA, representada pel procurador Agustín Martí Palazón, contra Luis Olmedo Garnica Rea i Rosa Francisca Verdula Loor, declarats en rebel·lia processal.  
Dispositiva   
Estime íntegrament la demanda formulada per BBVA, representada pel procurador Agustín Martí Palazón, contra Luis Olmedo Garnica Rea i Rosa Francisca Verdula Loor, declarats en rebel·lia processal i, en conseqüència, condemne els codemandats que abonen de forma solidària a l'actora la quantitat de 6.169,81.euros, més els interessos pactats des de la data de liquidació del deute. Tot això amb expressa imposició de costes a la part demandada.  
Esta sentència pot ser recorreguda en segona instància davant de l'Audiència Provincial d'Alacant per mitjà de la interposició d'un recurs d'apel·lació en el termini de 20 dies.  
Esta és la meua sentència, de la qual es portarà una testimoniança a les actuacions corresponents, que pronuncie, mane i firme.»  
  
I atés que els demandats, Luis Olmedo Garnica Rea i Rosa Francisca Verdula Loor, es troben en parador desconegut, s'expedix el present edicte a fi que els valga de notificació en forma.  
  
Dénia, 23 d'abril de 2015.- La secretària judicial: Yolanda Culiáñez Rives.